N-Gage

Nokia **N-Gage** (*Эн-гэйдж*) — гэта мабільны тэлефон і гульнявая кансоль. Сусьветная прэзэнтацыя апарату адбылася 7 кастрычніка 2003 году фінскай кампаніяй «Нокія». Ужо ў дзень рэлізу для новай кансолі было прадстаўлена 7 гульняў. Належыць да сямейства смартфонаў Nokia Series 60.

## Тэхнічныя характарыстыкі
Фактычна N-Gage уяўляе сабою смартфон пад кіраваньнем апэрацыйнай сыстэмы Symbian вэрсіі 6.1. Гэта трохдыяпазонны GSM апарат (900/1800/1900 Mhz) вагою 137 г (са стандартнай 850 мАг Li-Ion батарэяй), мае наступныя памеры: 134×70×20 мм (даўжыня/шырыня/таўшчыня). Сэрцам дэвайса зьяўляецца 104 МГц ARM9E працэсар. Апарат мае 4096-каляровы дысплэй памерам 176×208 піксэляў, 4 МБ убудаванай флэш і каля 16 МБ апэратыўнай памяці. Камунікатыўныя магчымасьці вельмі шырокія: Bluetooth , USB, GPRS, e-mail (IMAP4, POP3, SMTP, MIME2). Мэляманаў пацешыць наяўнасьць FM-радыё (з памяцьцю на 10 станцыяў), мэдыяплэер (з падтрымкаю MP3 і AAC) і падтрымка картак памяці фармату MMC.

## Гульнявыя магчымасьці
Гэймерам **N-Gage** дае гульнявую графіку на ўзроўні Sony Playstation, магчымасьць мультыплэеру без выкарыстаньня проваду (праз Bluetooth і Internet сэрвіс N-Gage Arena), больш за 50 гульняў на самы розны густ. Да найбольш папулярных гульняў адносяцца: Ashen, , Civilization, Colin McRae Rally 2005, FIFA Soccer 2005, Glimmerati, High Seize, ONE, Pandemonium, Pathway to Glory, , Tomb Raider, Tony Hawk's Pro Skater.

Часткай праекту N-Gage была «Арэна» — сусьветная табліца рэкордаў і форумы для гульцоў, улучальныя форумы на эўрапейскіх мовах. Трохі пазьней на «Арэне» зьявіўся ўэб-чат. «Арэна» даступная як праз мабільныя тэлефоны N-Gage, так і праз свой ўэб-сайт.

Праз гэтыя гульнявыя пульты (game deck) фірма «Нокія» праводзіла канцэпцыю *social gameing*. У рамках гэтай канцэпцыі гульні зьяўляюцца адной з формаў зносін па мабільным тэлефоне, накшталт гутаркі або MMS'ак. «Нокія» ганарылася гэтай новай магчымасьцю ўладальнікаў N-Gage гуляць *дзе заўгодна, з кім заўгодна*, узвядучы гэта ў рэклямны слоган лінейкі N-Gage.

## Пашырэньне функцыянальнасьці
У дадатак да ўсяго, N-Gage падтрымлівае практычна ўсе гульні і праграмы, напісаныя для іншых смартфонаў «Нокія» пад кіраваньнем Symbian вэрсій 6.1 і 7. Гэта дае магчымасьць шараговаму карыстальніку пашырыць функцыянальнасьць апарату да ўзроўню кішэнёвага кампутара.

## Праблемы і іх вырашэньне
Аднак не абыйшлося і без пралікаў. Галоўным недахопам апарату была неабходнасьць весьці размову, прытуляючы яго да вуха старчаком. Гэтая зьява атрымала назву "sidetalking". Нязручнай была і патрэба выключаць N-Gage для зьмены карткі памяці. А паколькі гульні прадаваліся менавіта на гэтых носьбітах, то такая патрэба была рэгулярнай. Меліся і некаторыя іншыя, але меншыя хібы ў эрганоміцы. Каб іх выправіць і адначасова зьменшыць кошт (які быў даволі высокі параўнальна з Game Boy), у красавіку 2004 году была анансавана новая вэрсія дэвайсу — **[[Nokia N-Gage QD|N-Gage QD]]**. Ён уяўляў сабою стары N-Gage з новым дызайнам, адсутнасьцю MP3-плэеру, FM радыё, USB-порту і падтрымкі дыяпазону 1900 МГц. Затое зьнікла галоўная загана — "sidetalking" і стандартная батарэя павялічыла сваю ёмістасьць да 1070 мАг. У верасьні 2005 году зьявілася яшчэ адна вэрсія гульнявой кансолі — **N-Gage QD Silver Edition**. Розьніца паміж Silver Edition і папярэднікам была толькі ў колеры.

Нягледзячы на ўнікальнасьць і інавацыйнасьць прадукту, Nokia N-Gage абмінуў высокі спажывецкі попыт. З восені 2003 году да пачатку 2006 году было прададзена толькі крыху больш за 2 мільёны экзэмпляраў. Для параўнаньня: галоўны канкурэнт Game Boy Advance SP быў прададзены ў колькасьці 38 мільёнаў штук (зь вясны 2003 па сакавік 2006 году).

## Наступствы
У адказ на эўрапейскі гульнявы пульт N-Gage QD традыцыйныя прадстаўнікі бізнэсу кампутарных гульнявых прыставак зь Японіі і ЗША выпусьцілі цэлыя дзьве магутныя партатыўныя мадэлі (PSP і DS), убудаваўшы ў іх сродку камунікацыі праз Wi-Fi. Пераканаўшыся ў наяўнасьці пасьлядоўнікаў, фірма «Нокія» адказала выпускам лінейкі мабільнікаў N-series, у якіх можна выкарыстаць шматлікія з ужо распрацаваных для N-Gage гульняў, запампоўваючы іх з Сеткі і купляючы рэгістрацыйныя нумары.

## Тэхнічныя характарыстыкі

## Гульні

Для Nokia N-Gage выпушчаныя наступныя гульні (ні адна зь іх не перакладзеная на беларускую ці расейскую мовы):
* *[[Ashen]]*
* *[[Asphalt Urban GT]]*
* *[[Asphalt Urban GT 2]]*
* *[[Atari Masterpieces Vol. I]]*
* *[[Atari Masterpieces Vol. II]]*
* *[[Bomberman]]*
* *[[Call of Duty]]*
* *[[Catan]]*
* *[[Civilization]]*
* *[[Colin McRae Rally 2005]]*
* *[[Crash Nitro Kart]]*
* *[[FIFA Football 2004]]*
* *[[FIFA Football 2005]]*
* *[[Flo Boarding (Europe only)]]*
* *[[Glimmerati]]*
* *[[High Seize]]*
* *[[King of Fighters EXTREME]]*
* *[[Marcel Desailly Pro Soccer]]*
* *[[Mile High Pinball]]*
* *[[MLB Slam]]*
* *[[Moto GP]]*
* *[[NCAA Football 2004]]*
* *[[ONE]]*
* *[[Operation Shadow]]*
* *[[Pandemonium]]*
* *[[Pathway to Glory]]*
* *[[Pathway to Glory: Ikusa Islands]]*
* *[[Payload]]*
* *[[Pocket Kingdom: 0wn the W0rld|Pocket Kingdom]]*
* *[[Puyo Pop]]*
* *[[Puzzle Bobble VS]]*
* *[[Rayman 3]]*
* *[[Red Faction]]*
* *[[Requiem of Hell]]*
* **'
* ''[[Змейкі|Snakes]]''
* ''[[Sega Rally]]''
* ''[[SonicN]]''
* ''[[Spider-Man 2]]''
* **'
* *[[Super Monkey Ball]]*
* *[[System Rush]]*
* *[[The Elder Scrolls Travels: Shadowkey]]*
* *[[The Roots: Gates of Chaos]]*
* *[[The Sims Bustin' out]]*
* *[[Tiger Woods PGA Tour 2004]]*
* *[[Tom Clancy's Ghost Recon: Jungle Storm]]*
* *[[Tom Clancy's Splinter Cell: Chaos Theory]]*
* *[[Tom Clancy's Splinter Cell: Team Stealth Action]]*
* *[[Tomb Raider]]*
* *[[Tony Hawk's Pro Skater]]*
* *[[Virtua Tennis]]*
* *[[Virtua Cop]]*
* *[[Warhammer 40,000]]*
* *[[Worms World Party]]*
* *[[WWE Aftershock]]*
* *[[Xanadu Next]]*
* *[[X-Men Legends]]*
* *[[X-Men Legends II: Rise of Apocalypse]]*

Шматлікія гульні, распрацаваныя для мабільных тэлефонаў, ідуць на N-Gage. Яны валодаюць горшай графікай, бядней сюжэтам і павольней, чым спэцыялізаваныя гульні. Зрэшты, наяўнасьць джойсьціка і гульнявы дызайн пульта робіць гульню на N-Gage пераважней, чым на іншых мабільніках. Сярод гэтых гульняў ёсьць наступныя:
* *[[HinterWars]]*
* *[[Tibia]]*

## Гульня «Зьмейкі»
Адна з гульняў для N-Gage асаблівая. Гэта гульня Зьмейкі (Snakes). Фірма «Нокія» распаўсюджвае гэтую гульню бясплатна з сэнтымэнтальных меркаваньняў. Справа ў тым, што адна з першых гульняў, якія «Нокія» распрацавала для мабільнікаў, была гульня Snake (Пітон). Мабільнікаў было прададзена шмат, і «Пітон» неверагодна распаўсюдзіўся. Гульня Snakes разглядаецца, як новае пакаленьне таго самога «Пітона», прабацькі самой канцэпцыі «гульня на мабільніку».

Трохмерныя «Зьмейкі» зараз выпускаюцца і для новых мабільнікаў N-Series. Але вэрсія для N-Gage адрозьніваецца трыма рысамі. Па-першае, «Зьмейкі» для N-Gage бясплатныя і могуць капіявацца гульцамі. Больш таго, гэта заахвочваецца. У гульню ўбудаваны «вірусны» (дакладней пірынгавы: ад аднаго пульта да іншага) мэханізм распаўсюджваньня праз Bluetooth. (Зрэшты, дрэнна які працуе з-за вялікага памеру гульні ў параўнаньні з вольнай памяцьцю гульнявога пульта.) На гэтым «вірусным маркетынгу» заснаваная і рэкляма гульні.

Па-другое, «Зьмейкі» для N-Gage уключаюць рэжым сумеснай гульні. Да чатырох гульцоў могуць гуляць у «Зьмейкі» праз Bluetooth. Па-трэцяе, «Змьейкі» для N-Gage трымаюць табліцу рэкордаў ня толькі ў мабільніку, але і на Арэне, гульнявым сэрвэры «Нокія». Усе гэтыя спаборніцкія магчымасьці выключаныя з наступных вэрсій «Зьмеек».

## Падобныя мадэлі
* LG B2070
* Hitachi HTG-660
* AMOI M350
* Motorola E1120
* Motorola E1060

## Вонкавыя спасылкі
* Project NeXt — Portal with N-Gage Next Generation
* Апісаньне на сайце Nokia
* Афіцыйны сайт
* Агляды некаторых гульняў для N-Gage
* Сьпіс некаторых гульняў для N-Gage
* Поўны сьпіс гульняў для N-Gage
* Расейскі фан сайт, прысьвечаны новай N-Gage 2.0(next generation)№1 у Расеі
* Расейскі фан сайт, прысьвечаны N-Gage у Расеі №1

Катэгорыя:Мабільныя тэлефоны Nokia
Катэгорыя:Гульнявыя прыстаўкі
Катэгорыя:Смартфоны